Държавен вестник, бр. 79, 2009 г., стр. 53

БРОЙ  79	
Д Ъ Р Ж А В Е Н  В Е С Т Н И К 	
СТР.  53  
НАРЕДБА № 22 
от 24 септември 2009 г.
за условията и реда за предоставяне на без-
възмездна финансова помощ по мярка 3.2. 
„Meрки, предназначени за опазване и развитие 
на водната фауна и флора“ по Приоритетна ос 
№ 3 „Мерки от общ интерес“ от Оперативната 
програма за развитие на сектор „Рибарство“ 
(ОПРСР) на Република България, финанси-
рана от Европейския фонд по рибарство за 
програмен период 2007 – 2013 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат услови-
ята и редът за предоставяне на безвъзмездна 
финансова помощ по мярка 3.2. „Meрки, пред-
назначени за опазване и развитие на водната 
фауна и флора“ от Оперативна програма за 
развитие на сектор „Рибарство“ (2007 – 2013 г.) 
(ОПРСР) на Република България, финансира-
на от Европейския фонд за рибарство (ЕФР).
Чл.  2. Подпомагат се проекти, които 
допринасят за постигане целта на мярката: 
опазване и развитие на водната фауна и флора.
Чл. 3. Безвъзмездната финансова помощ 
по тази наредба се предоставя при спазване 
изискванията на Регламент на Съвета (ЕO) 
№ 1198/2006 от 27 юли 2006 г. за Европейския 
фонд по рибарство (ОВ, 15.08.2006, L 223), 
публикуван на български език в специално 
издание 2007 г. на Официален вестник, глава 
04 – Рибарство, том 09, стр. 224, и на Регламент 
на Комисията (ЕO) № 498/2007 от 26 март 
2007 г. (ОВ, 10.05.2007, L 120) за определяне 
на подробни правила за прилагането на Ре-
гламент на Съвета (ЕO) № 1198/2006.
Чл. 4. (1) За всяка мярка от Приоритетна 
ос № 3 „Мерки от общ интерес“ се кандидат-
ства с отделен проект.
(2) За финансово подпомагане по реда на 
тази наредба с нов проект се кандидатства 
след извършване на окончателното плащане 
по предходен проект. 
(3) Кандидатите за финансово подпомага-
не могат да кандидатстват едновременно по 
повече от една мярка от приоритетна ос № 3 
с отделни проекти съгласно условията и реда 
за предоставяне на безвъзмездна финансова 
помощ по съответните наредби за прилагане 
на ОПРСР.
Г л а в а  в т о р а
УСЛОВИЯ ЗА ПРЕДОСТАВЯНЕ НА БЕЗ-
ВЪЗМЕЗДНА ФИНАНСОВА ПОМОЩ 
Раздел І
Обхват на дейностите
Чл. 5. Безвъзмездна финансова помощ сe 
предоставя за проекти в сектор 01: Изграждане 
и/или монтаж на стационарни или преносими 
съоръжения, предназначени за опазването и 
развитието на водната фауна и флора, посочен 
в заявлението за кандидатстване съгласно 
приложение № 1.
Раздел ІІ
Финансови условия
Чл. 6. Безвъзмездната финансова помощ 
се предоставя в рамките на наличния бюджет 
въз основа на финансовото разпределение, 
посочено в глава седма на ОПРСР.
Чл. 7. (1) Безвъзмездната финансова помощ 
е в размер до 100 % от размера на одобрените 
и реално извършени инвестиционни разходи, 
от които 75 % се осигуряват от Европейския 
фонд по рибарство и 25 % от държавния бю-
джет на Република България.
(2) Намаляване на размера на безвъзмезд-
ната финансова помощ по предходната алинея 
се допуска само при процедурата на ограничен 
бюджет по чл. 21.
(3) Максималният размер на безвъзмездната 
финансова помощ за един проект не трябва 
да надвишава левовата равностойност на 
1 000 000 евро.
(4) Минималният размер на безвъзмездната 
финансова помощ за един проект не трябва 
да надвишава левовата равностойност на 
300 000 евро.
(5) Предварителните разходи по чл. 15, 
ал. 2, т. 11 и 12 са в размер до 5 % от размера 
на одобрените и реално извършени инвес-
тиционни разходи, но не повече от левовата 
равностойност на 40 000 евро.
(6) Максималният и минималният раз-
мер на безвъзмездната финансова помощ се 
определят на база критериите за определяне 
размера на финансовата помощ съгласно 
приложение № 2. 
Чл. 8. (1) Плащанията по проект могат да 
бъдат авансови и окончателни.
(2) Авансово плащане се допуска при ус-
ловията и по реда на чл. 24 и 25.
Чл. 9. Кандидатът не се подпомага по 
реда на тази наредба, в случай че за същата 
инвестиция е одобрен за подпомагане и/или 
е получил безвъзмездна финансова помощ от 
националния бюджет и/или от други програми 
на Общността.